**Spørgsmål til kapitel 8: Konjunkturbevægelser og økonomisk styring**

**8.1**

Hvad forstås ved ”konjunkturer” og ”konjunkturbevægelser” - herunder forskellen på høj- og lavkonjunkturer?

**8.2**

Hvordan har væksten i EU-28 og i OECD udviklet sig de sidste 10 år (tag udgangspunkt i Tabel 9.5 i grundbogen, supplér med artiklen: ”Den økonomiske udvikling i de europæiske lande halter efter” (Børsen 11. marts 2021, og statistikbanken).

**8.3**

Forklar, hvordan henholdsvis den klassiske teori og John Maynard Keynes ser på statens rolle i samfundsøkonomien.

**8.4**

Med udgangspunkt i lærebogens figur 8.2 bedes du forklare, hvordan vare- og tjenestemarkedet på den ene side og arbejdsmarkedet på den anden side påvirker hinanden.

**8.5**

Forklar, hvordan dels keynesianerne og dels de neoklassiske økonomer – og herunder *monetaristerne* - ser på økonomien i dag.

**8.6**

Lærebogens afsnit **”Økonomisk teori i dag”** (lærebogen p. 207) bør suppleres med en diskussion om *Modern Monetary Theory* (MMT).Forklar hvordan MMT ser på pengepolitikkens muligheder for at regulere samfundsøkonomien (brug internettet mht. MMT, herunder artiklen ”Høj statsgæld?” Børsen 6. marts 2019).

**8.7**

Forklar, hvad den klassiske Phillipskurve (lærebogens figur 8.3) siger om sammenhængen mellem inflation og arbejdsløshed.

Find tal i **statistikbanken** for den danske inflation og arbejdsløshed gennem de sidste 10 år, og tegn en Phillipskurve for Danmark i denne periode.

**8.8**

Hvilken økonomisk politik kan anvendes, hvis man vil bekæmpe en økonomisk lavkonjunktur?

Hvilke b**e**grænsninger er der på EU-landenes muligheder for at føre en konjunkturregulerende økonomisk politik? (Du bør bl.a. inddrage afsnit 7.5, samt artiklen ”Retning for økonomisk politik splitter EU” (Børsen 12. marts 2020) i din besvarelse).

**8.9**

Hvad menes der med henholdsvis en lukket og en åben økonomi? Find i **statistikbanken** en tabel, der viser ’Bruttonationalproduktets anvendelse til forbrug og investering, samt importkvoten’, og find de tre lande med henholdsvis de største og de mindste importkvoter for årene 2009 og 2019.

Hvilke økonomiske udfordringer er der forbundet med at være en lille åben økonomi som Danmark?

**8.10**

Diskutér følgende udsagn med inddragelse af afsnit 8.2.3:

”De fleste lande, der oplever hastig økonomisk vækst, snubler på et eller andet tidspunkt. Under sit økonomiske opsving omkring 1800 var USA ude for adskillige krisesituationer og depressioner (som lavkonjunktur kaldtes dengang). Den økonomiske vækst, som blev Japan til del efter Anden Verdenskrig, var bemærkelsesværdig hurtig og stabil, men Japan oplevede en lavkonjunkturperiode i hhv. 1960’erne og 1970’erne. Kina, derimod, er nu kommet godt igennem både den globale finanskrise og sit eget børsboom og børskrak, uden at den økonomiske vækst på noget tidspunkt er slået om. Hvordan formåede Kina det? Jo, der blev så absolut anvendt pengepolitik som stabiliseringsredskab [… ] og Kina benyttede sig af finanspolitik som redskab under finanskrisen […] Finanspolitikken kan have været effektiv, men det var ikke hele sandheden.

Ud over at øge de offentlige udgifter opfordrede Kina(*s regering*) bankerne til at øge udlånet. Verdensbanken anslår, at øgede bankudlån tegnede sig for 40 pct. af de vækstfremmende foranstaltninger, som Kina indførte. Hovedparten af lånene blev ydet af Kinas fire store statsbanker. Pengene gik til infrastruktur, ejendomme og mange forskellige virksomhedsprojekter, hvoraf mange blev realiseret af Kinas statsejede virksomheder”.

(Jyllands-Posten, Erhverv, 27. juli 2018, side 20).

**8.11**

Nævn nogle eksempler på markedssvigt og politiksvigt. Hvorfor er det så svært at undgå politiksvigt?

(brug også lærebogens afsnit 1.4.4).